Die afgelope twee weke was waarskynlik die bloedigste nog in die toenemende terroristiese aanslag teen blankes in SA sedert 1994, met vier wreedaardige plaasmoorde en verskeie ander blankes in dorpe en stede in hul huise en werkplekke vermoor. Voorverlede Saterdag is Jeffrey Zetler (62), eienaar van Mooiberg Strawberry Farms naby Stellenbosch, verskaffers van aarbeie landswyd en aan uitvoermark, in sy kantoor met 'n mes doodgesteek. Sy maatskappy het 1 000 werknemers in diens en is een van die mees vooraanstaande landboubedrywe in die Wes-Kaap en selfs in die land.
Dieselfde naweek is by Hartbeespoort Peter Dawson (65) in sy huis om middernag deur drie aanvallers summier doodgeskiet toe hy, volgens hulle, te veel gepraat het. Sy dogter, wat 'n ooggetuie was, het daarin geslaag om te ontsnap en ver gehardloop om hulp te gaan ontbied.
Naby Rustenburg is Kallie Schoonraad (47) en sy gesin op 23 Junie om 20:00 in hul plaashuis naby Shylock, deur vyf gewapendes oorval en is Kallie doodgeskiet en sy gesinslede aangerand. Op die plaas Leeuwfontein, Roodeplaat, Gauteng is
Jonty Jacobs (28) twee keer geskiet in 'n nagaanval en is hy in 'n kritieke toestand in die hospitaal oopgeneem.
By Vanstadensrus in die suidoos-Vrystaat is Choppie Bruwer (78) en sy vrou Marian (68) dood met kopskote en vasgebind op stoele in hul plaashuis aangetref. Hulle was net 'n jaar getroud.
Die afgelope sowat 120 uur is nog sewe plaasaanvalle aangemeld, nie een waarvan sover bekend noodlottig was nie. Betroubare inligting vanaf een of enkele bronne is egter skaars en derhalwe moet na inligting uit verskillende oorde gekyk word en moet dit ook eers geverifieer word.
Hierdie berig fokus ook net op plaasaanvalle, terwyl bekend is dat daar in dorpe en stede deurlopend aanvalle op blankes in hul huise en werkplekke is. So bv. is in die afgelope tyd te Parys Pierre Lotz (77), oud-direkteur van onderwys in Gauteng, in die nag in sy huis só deur drie aanvallers geslaan dat hy gesterf het.
Groot ontevredenheid heers in blanke geledere omdat nóg pres. Cyril Ramaphosa nog enige ander regeringsleier enige simpatie of ongelukkigheid met hierdie moorde uitgespreek het nie. Op sosiale media word wyd die gevolgtrekking gemaak dat hierdie stilte beteken stilswyende goedkeuring van die situasie wat nie anders beskou kan word as terrorisme en uiterse rassisme teen blankes nie.
Wetsontwerp om eiendomsagente swart te maak
'n Wetsontwerp word in die Parlement ter tafel gelê wat daarop gemik is om die eiendomsagentskapsbedryf ingrypend te "transformeer" ten einde die sowat 95% blanke gesigte in die bedryf om te swaai na 'n bedryf feitlik totaal in swart hande. Dit volg op 'n vroeëre bevinding van die Grondwethof dat sekere dele van die bestaande Wet op Eiendomsagentskapsaangeleenthede van 1976 ongrondwetlik is.
Die wetsontwerp het ook ten doel om die Raad op Eiendomsagentskappe te vervang met 'n nuwe entiteit, die Regulatoriese Owerheid vir Eiendomspraktisyns. Verreikende magte word ook vir laasgenoemde voorsien, terwyl 'n transformasiefonds en programme om swart toetreders tot die bedryf te ondersteun, ook in die vooruitsig gestel word.
Daar word gesê dat die feit dat slegs sowat 5% van eiendomsagente in die land swart of bruin is, is totaal onaanvaarbaar en moet omgekeer word. Na skatting is die eiendomsektor in die land ongeveer R6 000 miljard werd.
Hierdie drastiese wetsontwerp behoort gesien te word binne die konteks van die huidige dryf vir eiendomsonteiening sonder vergoeding en is sonder twyfel daarop gemik om blanke Suid-Afrikaners in hul eie land sover moontlik te ontheem.
VN voertuie en vreemde soldate in SA
Aanhoudende berigte word ontvang van "UN" voertuie, vliegtuie en soldate in Suid-Afrika gesien. By hierdie skakel die volgende:
'n Videogreep gesien word van VN-troepedraers op platbakvragmotors in SA
'n Stemgreep oor busse met vreemde soldate en uniforms in SA
'n Foto van 'n "UN" vliegtuig op Bloemfontein InternasionaleLughawe
Foto's van Duitse artillerie op vragmotors met Durban-nommerplate op
Foto van Duitse Panzerhaubitze 2000 mobiele kanon op platbakvragmotor in De Aar
Foto van 900 witgeverfde troepedraers gestoor in 'n SANW loods by Wallmansthal
Nuwe boek oor plaasmoorde maak opslae
Die pasverskene boek oor plaasmoorde Kill the Boer - It's more than just murder deur Ernst Roets van AfriForum met propvol opdatum feite en grafiese detail oor plaasmoorde het behoorlik die kat in die duiwehok losgelaat. Die boek draai geen doekies om nie en bewys met vers en kapittel die gruwel wat plaasmoorde is en eintlik neerkom op etniese suiwering.
In die boek word aangevoer dat die SA regering aandadig is die krisis van plaasmoorde en word die bewering met 10 redes onderskryf. Die skakel tussen polities-opruiende toesprake en naakte haatspraak jeens blankes aan die een kant en plaasmoorde en –aanvalle aan die ander kant word ook uitgewys.
Vir 'n videogreep oor 'n onderhoud met Roets deur Pretoria FM, kliek hier.
Die boek kan by Kraal Uitgewers bestel word.
SABS stel nie meer standaarde nie
Volgens 'n mediaverklaring van die DA, is daar onweerlegbare getuienis dat die SA Buro vir Standaarde (SABS) disfunksioneel geraak het en as 'n instansie nie meer in staat is om sy mandaat t.o.v. die vasstelling en handhawing van standaarde na te kom nie. Die situasie het na berig word só versleg dat die vervaardiging- en ingenieursektore verliese van tot R4 miljard in potensiële uitvoere ly.
Voorts het die chroniese verlies aan kliënte en inkomste tot gevolg gehad dat die SABS 'n verlies van R40 miljoen gely het in die 2016/17 finansiële jaar. Oor die algemeen kan die verval van die SABS as 'n sentrale rolspeler in die nasionale samelewing as 'n reuse terugslag vir SA beskou word.
Die swart aktivistiese dagblad Afro Voice, voorheen The New Age van die Guptas, het verlede Donderdag met een dag kennis, sy deure gesluit, met as rede dat fondse gedaan is. Dit kom twee maande nadat die anti-blanke Mzwanele Jimmy Manyi die koerant saam met die TV-kanaal ANN7 van die Guptas gekoop het en die twee media herdoop het na Afro Voice en Afro Worldview.
Personeel is verstom, maar sal hul salarisse tot einde Julie 2018 ontvang. Die vakbond Commercial Workers Union sê dat die sluiting onregmatig geskied het en dat hulle stappe gaan neem.
Op 29 Junie 2018 het Minister van Kuns en Kultuur Nathi Mthethwa in die Staatskoerant afgekondig dat die naam van Grahamstown verander word na Makhanda, 'n destydse Xhosa opperhoof wat teen die Britse gesag in die Oos-Kaap geveg het. Grahamstown is in 1812 gestig en is vernoem na die Britse lt.kol. John Graham.
Vandag is Grahamstown, eens 'n atmosfeerryke kultuur- en universiteitsdorp, ná 24 jaar van ANC-regering, verniel tot in die grond in, vernietig deur korrupsie en uitgehol deur onbevoegdheid, tot op 'n punt waar die water te besoedel is om te drink en die plek vuil, gebroke en bankrot is. Op sosiale media word gesê dat dit inderdaad 'n gepaste tyd is om die naam te verander van Grahamstown na Makhanda.
Groot pryse vir vryskutwerk
'n Opwindende kompetisie met groot pryse vir vryskutskryfwerk is pas geloods deur Solidariteit Helpende Hand onder hul projek Talentwerf. Die publiek kan vanaf 1 Julie 2018 inskryf vir die Bemark jouself!-kompetisie en 'n kans staan om groot pryse te wen, met 'n bemarkingsplan ter waarde van R30 000 as die eerste prys.
Vryskutters word gevra om hulleself in 'n kort video te bemark en dit dan op sosiale media te deel. Die beste video's sal deur Talentwerf op verskeie sosiale media platforms gedeel word en die publiek sal dan gevra word om vir hulle gunstelingvideo te stem. Meer besonderhede en hoe om in te skryf, kan by hierdie skakel gevind word.
Naspers en Tencent nuwe winshoogtes
Die wins van Naspers het die afgelope jaar bykans verdubbel en het die totale inkomste van die maatskappy tot meer as R20 miljard gestyg. Dit sluit die dividende en inkomste in wat Naspers van sy filiale Tencent in China en Mail.ru in Rusland verdien het.
Hierdie maatskappy wat vroeg in die vorige eeu as 'n beskeie Afrikaanse media-onderneming begin het, doen vandag sake in meer as 120 lande, terwyl 84% van sy inkomste buite Suid-Afrika verdien word. Pas is ook bekendgemaak dat Naspers vir die eerste verskyn het op die PwC lys van top 100 maatskappye ter wêreld en dit nogal in die 79ste plek.
Die jaarverslag van Naspers bestaan uit drie oorhoofse segmente, nl. Internet en e-handel, Videovermaak en Media. Die voorsitter van die Naspers Groep is Koos Bekker, terwyl die uitvoerende hoof Bob van Dijk is.
Uitstekende buitelandse dokumentêr oor Afrikaners
'n Uitstekende dokumentêr oor Afrikaners, gemaak deur die onverskrokke jong Kanadese TV-joernalis Laura Southern, het pas verskyn. Getiteld Farmlands vat die film die geskiedenis van die Afrikaner en sy huidige situasie met plaasmoorde, diskriminerende wetgewing en wydverspreide armoede ewewigtig saam in net meer as 'n uur van boeiende kykstof.
Sy sluit die dokumentêr af met die kommentaar dat die Afrikaner waarskynlik binnekort in die soeklig op die wêreldtoneel gaan wees en dat dit nie 'n maklike pad sal wees om te stap nie, "maar dat die Afrikaner kan verwag om dit nie alleen te stap nie". Die dokumentêr deur hierdie moderne Emily Hobhouse kan by hierdie skakel gesien en afgelaai word.
Islam terreurgroep na bewering in Mosambiek
Na berig word, het 'n nuwe Islam-terreurgroep wat op die toneel verskyn het, Ahlu Sunnah Wa-Jama, hulself in die noorde van Mosambiek gevestig. In voorvalle die afgelope twee weke in die klein nedersetting Nathuko het die terroristebeweging wat hulle assosieer met die Islamitiese seksies, talle inwoners gedood en ander gewond met kapmesse.
Daar is voort bewerings dat agente van hierdie terroristegroep in Suid- Afrika bedrywig is om wapens te bekom in rooftogte. Die vermoede bestaan dat boere en Polisiestasies die hoofteikens is waar wapens gesteel word om na Mosambiek te neem.
Voorts is daar gerugte dat die terroristegroep ook gemoeid is met renosterstropery vir finansieringsdoeleindes. Geen bevestiging kon op al hierdie hardnekkige gerugte verkry word nie, omdat daar min betroubare nuusbronne in die streek is en omdat die hoofstroommedia nie juis hierdie tipe nuus dra nie.
Terrorisme teen blankes en spesifiek Afrikaners
Die slagting onder onskuldige blanke burgerlikes meesal in hul huise en meesal snags is niks anders as terrorisme teen blankes nie, waarskynlik beplan en uitgevoer met medewete van die ANC regering en van elemente in die Polisie en Weermag. Klinkklare bewyse ontbreek nog op hierdie stadium, maar die boek Kill the Boer van Ernst Roets maak dit tot 'n groot mate onweerlegbaar.
Daar is ook sterk getuienis dat uitsprake van rassehaat jeens blankes direk bydra tot plaasaanvalle en –moorde en in hierdie verband moet persone soos Julius Malema van die EFF, Andile Mngxitama van die BLF en Tony Ehrenreich van Cosatu Wes-Kaap weet hulle het bloed aan hul hande. Die swye van die staatspresident, sy kabinetskollegas en ander regeringsleiers oor die wreedaardige en sinnelose moorde getuig van niks anders as medepligtigheid.
Gegee die krisis waarin Suid-Afrika tans verkeer en die risiko dat die landsbestuur ineen kan stort, tesame met die terroristiese aanslag teen die blanke, in sonderheid die Afrikaner, is radikale Afrikaner-denke nou noodsaaklik. Ja, ons moet in ootmoed op ons knieë voor God Drieënig bly, maar terselfdertyd is denke uit die kassie en gepaardgaande optrede noodsaaklik – sonder om 'n oomblik vreesbevange te raak.